Mislukte transitorooftog: Verdagte was oud-polisieman | Maroela Media
Maroela Media het vroeër berig vyf mense, onder wie vier verdagtes, is dood nadat lede van die polisie se misdaad-intelligensie-eenheid, die taakmag en die Valke 'n transitorooftog naby Secunda gefnuik het. Die Valke het gesê hulle het Maandag inligting ontvang oor 'n sindikaat wat glo beplan het om 'n SBV-kontantwa te beroof. Die vermeende rowers is omstreeks 17:00 naby Secunda voorgelê en 'n skietgeveg het tussen die beamptes en die verdagtes uitgebreek. Vier verdagtes is op die toneel dood en vyf verdagtes is in hegtenis geneem.
Lt.kol. Robert Netshiunda, woordvoerder van die Valke, het gesê twee verdagtes is tydens die skietery gewond.
"Die bestuurder van die polisievoertuig het tydens die hoëspoedjaagtog beheer verloor oor die voertuig en dit het omgeslaan," het Netshiunda gesê. "Hy is op slag dood. Twee beamptes het die ongeluk oorleef, maar hulle het kritieke beserings opgedoen."
Hulle is met 'n helikopter na 'n hospitaal geneem waar hulle behandeling ontvang.
"Die twee beseerde verdagtes is onder polisiebewaking in die hospitaal," het Netshiunda bygevoeg.
Die polisiebeampte wat skuldig bevind is aan poging tot roof, is vroeër tot 10 jaar tronkstraf gevonnis.
Die polisie het beslag gelê op vier voertuie, twee AK47's, een R5-geweer en twee pistole. "Een van die pistole is tydens 'n rooftog in Marble Hall gebruik."
Die verdagtes sal na verwagting Woensdag in die Evander-landdroshof verskyn op aanklag van moord en poging tot roof.
Lt.genl. Mthandazo Ntlemeza, nasionale hoof van die Valke, het sy meegevoel betuig met die families van die polisiebeampte wat tydens die motorongeluk oorlede is. Hy het die beamptes in die hospitaal 'n spoedige beterskap toegewens en hulle beskryf as "ware polisiebeamptes wat hul lewens op die spel geplaas het om te beskerm en te dien".
Verstaan ek die berig verkeerd, of is een van die manne wat doodgeskiet is, tevore tot 10 jaar tronkstraf gevonnis op 'n klag van poging tot roof? Hoekom was hy dan nie in die tronk nie? Of was dit lank terug en hy reeds weer op parool vrygelaat?
Knap gedaan soos voorheen gemeld.
Hoe kan ek daai blurr van hulle gesigte af kry. Ingeval hulle weer uit kom.
Die Polisie bly maar 'n bron van misdaad, ons lees dit daagliks in die pers.
Knap gedaan aan die taakmag. Die skrikwekkende werklikheid is die aantal misdade wat plaasvind in elke dorp, elke voorstad en op die platteland. Ek glo nie mense besef hoe groot die misdaad probleem in ons land is nie!
Dit word nou gesien as n beter opsie tot lae besoliging omdat die kanse van arrestasie omtrent nul is en die die ure buigbaar is. Misdaad in ons land kan slegs vasgevat word wanneer daar n politieke wil is. Dit wil se eks zuma, baantjies vir boeties, regstellende aksie, ens.